CELEX: 62016CN0057
Language: lv
Date: 2016-02-01 00:00:00
Title: Lieta C-57/16 P: Apelācijas sūdzība, ko par Vispārējās tiesas (otrā palāta) 2015. gada 13. novembra spriedumu lietā T-424/14 ClientEarth/Eiropas Komisija 2016. gada 1. februārī iesniedza ClientEarth

30.5.2016   
            
            
               LV
            
            
               Eiropas Savienības Oficiālais Vēstnesis
            
            
               C 191/5
            
         Apelācijas sūdzība, ko par Vispārējās tiesas (otrā palāta) 2015. gada 13. novembra spriedumu lietā T-424/14 ClientEarth/Eiropas Komisija 2016. gada 1. februārī iesniedza ClientEarth
   
   (Lieta C-57/16 P)
   (2016/C 191/08)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēja: ClientEarth (pārstāvji – O.W. Brouwer, F. Heringa, J. Wolfhagen, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               i.
            
            
               atcelt Vispārējās tiesas 2015. gada 13. novembra spriedumu, ar kuru tā:
               
                           —
                        
                        
                           noraidīja apelācijas sūdzības iesniedzējas celtās prasības;
                        
                     
                           —
                        
                        
                           piesprieda apelācijas sūdzības iesniedzējai segt savus, kā arī atlīdzināt Eiropas Komisijas tiesāšanās izdevumus.
                        
                     
         
               ii.
            
            
               piespriest Komisijai atlīdzināt tiesāšanās izmaksas, tostarp izmaksas, kas rastos varbūtējām pusēm, kas iesaistās lietā.
            
         
      Pamati un galvenie argumenti
   
   Apelācijas sūdzības iesniedzēja ar cieņu norāda, spriedums būtu jāatceļ, pamatojoties uz šādiem pamatiem:
   
      1. pamats: Kļūda tiesību piemērošanā, piekrītot vispārējai prezumpcijai saistībā ar Regulas Nr. 1049/2001 (1) 4. panta 3. panta (pirmo apakšpunktu) saistībā ar pieprasītajiem dokumentiem.
   Vispārējā tiesa pieļāva kļūdu tiesību piemērošanā, jo tā:
   
               i.
            
            
               nepareizi piemēroja Tiesas judikatūru;
            
         
               ii.
            
            
               neatzina, ka LES 17. panta 1.–3. punkts nenosaka pamatu šādas vispārējās prezumpcijas pieņemšanai;
            
         
               iii.
            
            
               piekrita vispārējai prezumpcijai saistībā ar pieprasīto dokumentu nepubliskošanu, nepiemērojot droši zināma un reāla kaitējuma testu;
            
         
               iv.
            
            
               neatzina, ka pieprasītie dokumenti ir cieši saistīti ar lēmumu par likumdošanas politikas iniciatīvu īstenošanu vai neīstenošanu, un
            
         
      2. pamats: Kļūda tiesību piemērošanā, neatzīstot sevišķi svarīgu sabiedrības interešu esamību.
   Vispārējā tiesa pieļāva kļūdu tiesību piemērošanā, jo tā:
   
               i.
            
            
               neņēma vērā ClientEarth norādītās īpašās sabiedrības intereses;
            
         
               ii.
            
            
               secināja, ka pieprasīto dokumentu vēlāka publiskošana nepieļauj sevišķi svarīgu sabiedrības interešu esamību saistībā ar pieprasīto dokumentu publiskošanu;
            
         
               iii.
            
            
               secināja, ka dokumentu, kas nav pieprasītie dokumenti, publiskošana nepieļauj sevišķi svarīgu sabiedrības interešu esamību saistībā ar pieprasīto dokumentu publiskošanu;
            
         
               iv.
            
            
               neatzina, ka ClientEarth pārstāvētās intereses ir sevišķi svarīgas sabiedrības intereses;
            
         
               v.
            
            
               neinterpretēja atteikuma pamatus šauri, ņemot vērā sabiedrības intereses, kurām kalpo publiskošana, kā tas ir norādīts Regulas Nr. 1367/2006 (2) 6. panta 1. punktā;
            
         
               vi.
            
            
               neatzina, ka uzlabojumi iespējā vērsties tiesu iestādēs saistībā ar vides jautājumiem ir sabiedrības intereses.
            
         
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).
   
      (2)  Eiropas Parlamenta un Padomes 2006. gada 6. septembra Regula (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 13. lpp.)